Odense Adresse-Contoirs Efterretninger, 1848-02-09
De Franskes Konge har paa Efterretningen om Kong Christian den Ottendes Død anordnet 21 Dages Hofsorg. Allernaadigst approberet Ceremoniel ved Hs. Majestæt, Høiselig Kong Christian den Ottendes lit de parade og castrum doloris samt Sørgetoget fra Kjøbenhavn og det høie Liigs Bisættelse i Roeskilde Domkirke. (Forts., see Mandagsavisen !).J Gemakket foran Indgangen til Riddersalen stille sig 6 kgl. Pager, og i de øvrige Gemakker de kgl. Livrebetjente. Alle de, der gjøre Tjeneste i ovennævnte Anledning, og som bære Uniformer, møde i disse en galla, med sorte Underklæder og Flor om Armen, hvorimod de Herrer, som ingen Uniformer bære, møde i dyb Sørgedragt. Ridderne af Elephanten og Storkors af Dannebrogen bære Ordensbaandet over Kjolen, de Militaire sorte Axelskjærf og Flor om Armen. Naar lit de parade er sluttet, bæres det høie Liig af 12 Kammerjunkere fra Riddersalen til Skilderigemakket, og nedsættes der i Sarkophagen af Kammerbetjentene, i Overværelse af Overhofmarskallen og Hoffets Kavalerer. J bemeldte Gemaholdes, ligesom fremdeles i Riddersalen, i de Timer, det høie Liig ikke er til Skue Vagt Nat og Dag af førstnævnte 4 Drabanter og Kammerbetjentene under Jnspection af Adjutant du jour. Naar Riddersalen er dekoreret til forestaaende Castrum doloris, og det høie Liig atter, i Overværelse af Overhofmarskallen og Hoffets Kavallerer, er baaret ind i Salen af 12 Kammerjunkere og hensat paa den der opreiste Katafalk, paradere derved i de Timer, castrum doloris offentlig er til Skue, 1 Ridder af Elephanten, 2 Geheimekonferentsraader, 1 Storkors af Dannebroge, 1 Kammerherre, 1 Konferentsraad eller Etatsraad, 1 Kammerjunker. Overhofmarskallen paraderer, ligesom ved lit de parade, med Overhofmarskalstaven; den fungerende Hofmarskal med Hofmarskalstaven; de 12 Drabanter, som anført. Paaklædningen er for samtlige Herrer ligesom ved lit de parade. - Ved castrum doloris finder ingen Udstilling Sted af Regalier eller Ordener, derimod ere de 3de Sølvløver anbragte ved Foden af Katafalken. - De Kongelige og fyrstelige Prindser indbydes ved en kgl. Page til at følge det høie Liig paa den Dag, det allern. er befalet, at Liigprocessionen fra Kjøbenhavn skal finde Sted. Alle de, der skulle følge i Processionen fra Palaiet paa Amalienborg, tilsiges af Overhofmarskallatet at møde Kl. 8 om Aftenen, saa at Liigprocessionen kan begynde Kl. 9 1/2. Efternævnte Herrer tilsiges: 1) De Herrer af første Klasse i Rangen og Storkors af Dannebroge, som Alle møde i egen Eqvipage med 2 Heste 2 Tjenere gaae foran Vognen, hver med 1 brændende, florbehængt, hvid Voxfakkel. 2) Alle øvrige til 2den og 3die Klasse i Rangen Henhørende; Hs. Maj. Kongens Adjutanter; Officererne af Generalstaben, Kommandeur=Kapitainerne, Oberstlieutenanterne og Kammerjunkerne tilsiges til at ride i 2 Afdelinger. Enhver medbringer en Tjener, som gaaer foran med en forbehængt Fakkel. 3) 18 Herrer Militaire (Kommandeurer af SøEtaten og Oberster af Land-Etaten) tilsiges til at bære det høie Liig til og fra Liigvognen. 4) 6 Kammerherrer, som bære Baldaquinen over det høie Liig, tilsiges til at ride i Processionen ved Liigvognen. 5) 4 Kammerjunkere til at bære de 4 Hjørner af Liigklædet. 6) 4 Kapitainer af Sø-Etaten og 4 Majorer til at føre Hestene for Liigvognen. 7) 24 Lieutenanter af Sø- og Land-Etaten bære brændende Voxfakler foran og ved Siderne af Liigvognen; Faklerne ere forsynede med Vaaben og Flor. 8) 6 Lieutenanter af Sø-Etaten og 6 af Land-Etaten, der udføre Drabanttjenesten, gaae, og 9) 2 Geheimekonferentsraader ride ved Siderne af Liigvognen. 10) 2 Kammerjunkere fungere som PremierSørgemarskaller, 1 Kapitain af Sø-Etaten og 1 Major som Sekond=Sørgemarskaller; foran hver af disse Herrer gaaer en Tjener med Voxfakkel. Henimod den Tid da Sørgeakten skal begynde, rangeres samtlige tjenstgjørende og paraderende Herrer ved Sarkophagen af Sørgemarskallerne saaledes: De 12 Drabanter staae nærmest det høie Liig med opreiste Partisaner; udenom disse: de 2 Geheimeconferentsraader, som skulle ride ved Liigvognen, de 6 Kherrer som skulle bære Baldaquinen, de 4 Kjunkere som skulle bære Liigklædet, (hvilke stille sig ved Sarkophagens 4 Hjørner), de 18 Herrer Militaire (Kommandeurer og Oberster), som skulle bære det høie Liig, samt endelig: de 4 Kapitainer af Søetaten og de 4 Majorer der skulle fore Hestene for Liigvognen. De 2 Sekond=Sørgemarskaller placere sig ved Døren fra Skilderigemakket til Riddersalen, og de 2 Premier=Sørgemarskaller ved Døren fra Riddersalen, ud til Gangen; de Sangere og Musici, som have Tjeneste, placeres i et Sidegemak. (Forts.)